新北市

新北市，轉制前叫臺北縣，係中華民國最大嘅直轄市，亦係臺灣北最大城，轄29區，人口約莫390萬。

行政區劃 
新北市轄下共29個區，由原本嘅台北縣管轄嘅10個縣轄市、4個鎮及15個鄉改制而來。

總人口30萬人以上：板橋區、三重區、中和區、新莊區、新店區
 總人口20萬人至30萬人：永和區、土城區、蘆洲區、汐止區
 總人口10萬人至20萬人：樹林區、三峽區、淡水區、林口區 
 總人口5萬人至10萬人：鶯歌區、五股區、泰山區 
 總人口5萬人以下：瑞芳區、深坑區、石碇區、坪林區、三芝區、石門區、八里區、平溪區、雙溪區、貢寮區、金山區、萬里區、烏來區 

由於行政區數目太多，第時可能合併成13個區，每區嘅人口數大約係30萬。

交通 
喺鐵路方面，縱貫線有五堵車站、汐止車站、汐科車站、樟樹灣車站、板橋車站、浮洲車站、樹林車站、樹調車站、山佳車站、鶯歌車站、鳳鳴車站；宜蘭縣有四腳亭車站、瑞芳車站、侯硐車站、貂嶺車站、牡丹車站、雙溪車站、貢寮車站、福隆車站；平溪線有大華車站、十分車站、望古車站、嶺腳車站、平溪車站、菁桐車站；重有林口線嘅林口車站。喺高鐵方面就係板橋車站。

喺捷運方面，目前捷運去到新北市板橋區、中和區、永和區、新店區、淡水區、土城區、三重區、蘆洲區等；通去新莊區、泰山區、林口區等嘅捷運正施工緊；通去汐止區、樹林區、三峽區、鶯歌區、五股區、深坑區等嘅捷運正規劃緊；另外新北市政府主導興建捷運環狀線，目前改由臺北市政府捷運工程局主管，第一階段起緊，第二階段規劃緊。

喺公路方面，中山高速公路喺新北市設有五堵交流道、汐止交流道、汐止系統交流道、三重交流道、五股交流道、林口交流道；福爾摩沙高速公路喺新北市設有汐止系統交流道、新臺五路交流道、新店交流道、安坑交流道、中和交流道、土城交流道、三鶯交流道、鶯歌系統交流道；蔣渭水高速公路喺新北市設有石碇交流道、坪林交流道；快速道路有台61線、台61甲線、台62線、台64線、台65線；省道就有台1線、台1甲線、台2線、台2甲線、台2乙線、台2丙線、台2丁線、台3線、台5線、台5甲線、台5乙線、台7乙線、台9線、台9甲線、台15線；縣道就有101線、101甲線、102線、102甲線、103線、103甲線、104線、105線、106線、106甲線、106乙線、107線、107甲線、108線、109線、110線、110乙線、111線、114線、116線。

政治 
新北市幅員遼闊，選舉人數高達二百餘萬，係全國最大票倉，整體嚟講，選民結構藍、綠相近，原臺北縣喺解嚴後連續十六年由民進黨執政。由於新北市嘅外來人口眾多，所以各個陣營喺唔同區域互有領先。新北市嘅人口大多集中喺十個原縣轄市，其中西北地區嘅三重、蘆洲、新莊等地係泛綠嘅傳統票倉。喺近幾次選舉，板橋、土城、三鶯藍綠實力相差無幾；而中和、永和、新店、汐止等地就係藍營傳統嘅鐵票區。而周邊嘅行政區就藍綠各有所長。

名人堂 
政治名人
李登輝
蔡英文
洪秀柱
朱立倫
企業名人
郭台銘
林榮三
蔡衍明
學術名人
施乾　
杜聰明
張我軍
陳文成
王昶雄
藝術名人
江文也
楊三郎
梁丹丰
李石樵
演藝名人
鄧麗君
尤雅
周杰倫
林依晨
余天
楊林
蔡依林
天心
陳意涵
安心亞
蕭薔
體育名人
黃志雄
楊淑君

姊妹市 
新北市目前喺世界各地共締結咗八個姊妹市。

美國俄亥俄州辛辛那提市
美國佛羅里達州邁阿密-戴德縣
美國俄亥俄州里奇蘭縣
美國加州洛杉磯郡
美國馬里蘭州巴爾的摩縣
美國德克薩斯州哈里斯縣
德國施塔恩貝格縣
菲律賓黎剎省

新北市政府
 新北市影視資源資料庫
 新北市政府分區聯合服務中心
 新北市樂活地圖
 國際交流姊妹城市
 臺北縣改制計畫，行政院公報第015卷第170期